CELEX: 62013TN0113
Language: lv
Date: 2013-02-22 00:00:00
Title: Lieta T-113/13 P: Apelācijas sūdzība, ko par Civildienesta tiesas 2012. gada 12. decembra spriedumu lietā F-77/11 Van Neyghem/Padome 2013. gada 22. februārī iesniedza Kris Van Neyghem

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 147/19
            
         Apelācijas sūdzība, ko par Civildienesta tiesas 2012. gada 12. decembra spriedumu lietā F-77/11 Van Neyghem/Padome 2013. gada 22. februārī iesniedza Kris Van Neyghem
   (Lieta T-113/13 P)
   2013/C 147/34
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzējs: Kris Van Neyghem (Tienen, Beļģija) (pārstāvis — M. Velardo, advokāts)
   
      Otra lietas dalībniece: Eiropas Savienības Padome
   
      Prasījumi
   
   Apelācijas sūdzības iesniedzējas prasījumi Vispārējai tiesai ir šādi:
   
               —
            
            
               atcelt lietā F-77/11 Kris Van Neyghem/Padome pasludināto spriedumu;
            
         
               —
            
            
               atcelt 2010. gada 1. oktobra lēmumu, ar kuru ir atteikts prasītāju paaugstināt amatā un apmierināt prasījumus par morālā kaitējuma atlīdzību;
            
         
               —
            
            
               vajadzības gadījumā nosūtīt lietu Civildienesta tiesai sprieduma taisīšanai;
            
         
               —
            
            
               piespriest atbildētājai apelācijas tiesvedībā atlīdzināt tiesāšanās izdevumus, ieskaitot visus tiesāšanās izdevumus pirmajā instancē.
            
         
      Pamati un galvenie argumenti
   
   Savas apelācijas sūdzības pamatošanai apelācijas sūdzības iesniedzēja izvirza divus pamatus.
   
               1)
            
            
               Ar pirmo pamatu tiek apgalvots, ka esot pieļauta kļūda tiesību interpretācijā un pārkāpts pienākums norādīt pamatojumu, jo CDT uzskatīja, ka lēmumu, ar kuru atsaka ieinteresēto personu paaugstināt amatā, varēja pamatot tad, kad tiek sniegta atbilde uz sūdzību, lai gan pamatojumam jau bija jābūt norādītam lēmumā par nepaaugstināšanu amatā, jo šis lēmums ir ticis pieņemts atbilstoši LESD 266. pantam, izpildot CDT 2010. gada 5. maija spriedumu lietā F-53/08 Bouillez u.c./Padome (Krājumā vēl nav publicēts), un nevis saskaņā ar Eiropas Savienības Civildienesta noteikumu 45. pantu.
            
         
               2)
            
            
               Ar otro pamatu tiek apgalvots, ka esot pieļauta kļūda tiesību interpretācijā un pārkāpts LESD 266. pants un ar to saistītā judikatūra, jo CDT nav pamatojusies nedz uz sava sprieduma lietā F-53/08 rezolutīvo daļu, nedz uz tā motīvu daļu, lai konstatētu, vai šis spriedums ir izpildīts pareizi.